《奉酬长文舍人出城见示之句》
宋代·陈舜俞

春分腊雪未全消，凛冽春寒气尚骄。
摄事初忻迎社燕，寻芳因得过溪桥。
清浮蚁酒醅初拨，暖入莺簧舌渐调。
兴味爱君年尚少，莫嫌斋禁暂无憀。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。